Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 13 ก.พ.66
Daily Focus-บล.ฟินันเซีย ไซรัส ประจำวันที่ 13 ก.พ.66
13 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (13 ก.พ.66) คาด SET Index แกว่งตัว Sideways to Sideways Down กรอบ 1,655-1,670 จุด จากบรรยากาศการลงทุนที่ไม่สดใสนัก ตลาดรอจับตาดูเงินเฟ้อ CPI เดือน ม.ค. ของสหรัฐฯคืนพรุ่งนี้ซึ่งตลาดคาดว่าจะชะลอตัว แต่เริ่มเห็นสัญญาณลงช้า ขณะที่ทิศทางอัตราดอกเบี้ยของ FED ตลาดเริ่มทยอยปรับเพิ่มคาดการณ์ปรับขึ้นและสูงยาวนานกว่าคาดตั้งแต่สัปดาห์ก่อน ทำให้เม็ดเงินยังคงไหลออกจากสินทรัพย์เสี่ยงทั้งหุ้นรวมถึงพันธบัตร สะท้อนผ่าน Bond Yield สหรัฐฯที่ยังไต่ระดับขึ้นต่อเนื่อง 30-45 bps MTD
ส่วนปัจจัยในประเทศโฟกัสอยู่ที่ผลประกอบการไตรมาส 4/65 โดยเท่าที่ประกาศออกมาส่วนใหญ่ยังค่อนไปในทางต่ำกว่าคาด อย่างไรก็ตามกลุ่ม Reopening ตัวแรกคือ AOT ที่ประกาศออกมาสามารถพลิกมามีกำไรได้ ทำให้ยังคาดว่ากลุ่มกำไรของหุ้น Domestic และ Reopening Play จะออกมาแข็งแรงกว่าภาคการผลิตและ Global Play ภาพรวมตลาดคาดว่ายังอยู่ในช่วงพักตัวระยะสั้นหลังปรับขึ้นแรงจากช่วงปลายปีก่อน
อย่างไรก็ตามยังมองจังหวะปรับฐานบริเวณ 1,600+- จุด ยังเป็นโอกาสในการสะสมระยะกลาง-ยาวจากเศรษฐกิจไทยที่ทยอยเร่งตัว ส่วนระยะสั้นเน้น Selective หุ้นที่มีปัจจัยบวกเฉพาะตัวและคาดกำไรไตรมาส 4/65 โดดเด่น
กลยุทธ์ : เลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE